proxectonos/corpus_dominio_legal_administrativo_tmp huggingface dataset:
DELEGACIÓN DAS FUNCIÓNS NA TENENTE DE ALCALDE
ADMINISTRACIÓN LOCAL — Municipal — Cangas (Outros documentos, notificacións e informacións públicas, 26/02/2019)

Decreto de Alcaldía Expediente nº: 6155 /2018 Asunto: Substitución doAlcalde O Señor Alcalde ditou o Decretaro número 2019-0100, de data do 28/01/2019, segundo o cal: “Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que para a Xunta de Goberno Local de data 28 de xaneiro de 2019 o Alcalde atoparáse en situación de ausencia. Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar en Cedric Talibi Elkorobarrutia, primeira Tenente de Alcalde, a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante a Xunta de Goberno Local do día 28 de xaneiro de 2019. SEGUNDO. A delegación comprende as facultades de dirección e de xestión, así como a de resolver os procedementos administrativos oportunos mediante a adopción de actos administrativos que afecten a terceiros. TERCEIRO. O órgano delegado informará a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. CUARTO. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente si non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. QUINTO. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. SEXTO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas.” O que se anuncia para xeral coñecemento. O Alcalde, en Cangas, na data que se sinala á marxe.
BOLSA DE EMPREGO PARA A CONTRATACIÓN LABORAL TEMPORAL NA ESCOLA INFANTIL MUNICIPAL
ADMINISTRACIÓN LOCAL — Municipal — Mondariz-Balneario (Persoal, oposicións, 18/03/2019)

En data 8 de marzo de 2019, por resolución da Alcaldía, aprobáronse as bases reguladoras da bolsa de emprego para a contratación laboral temporal de persoal para substitucións na escola infantil municipal, na categorías de técnico superior de educación infantil, que están expostas no taboleiro de anuncios do concello, páxina web e portal de transparencia. O prazo para presentar as solicitudes será de 10 días naturais, contados a partir do día seguinte ó da publicación desta convocatoria no Boletín Oficial da Provincia de Pontevedra. Nas oficinas do Concello e na súa páxina web (www.mondarizbalnaerio.es) están as bases da convocatoria e os modelos de solicitude a disposición dos interesados. Mondariz Balneario, data á marxe O alcalde Asdo.: José Antonio Lorenzo Rodríguez
ADXUDICACIÓN DE CATRO OBRADOIROS A ENTIDADES DE MAIORES, PENSIONISTAS, PREXUBILADOS, XUBILADOS E OUTRAS ENTIDADES SOCIAIS DA PROVINCIA DE PONTEVEDRA NO MARCO DO PROGRAMA “DEPO EN MARCHA” 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/10/2019)

A Xunta de Goberno desta Deputación acordou na sesión do 4 de outubro de 2019: 1.—Aprobar a adxudicación de 4 obradoiros a entidades de maiores, pensionistas, prexubilados, xubilados e outras entidades sociais da provincia de Pontevedra, no marco do programa “Depo en marcha” 2019, atendendo aos criterios de prelación establecidos na base décimo terceira 2.—Actualizar a relación de entidades en lista de agarda A relación de entidades con obradoiro adxudicado, a de entidades en lista de agarda e a de entidades rexeitadas publicarase en www.depo. gal. Pontevedra, 14 de outubro de 2019 A deputada delegada, en virtude das competencias delegadas da Presidencia por Resolución núm.2019014186 Olga María García Ballesteros
CALENDARIO DO CONTRIBUÍNTE DO CONCELLO DE PONTEVEDRA PARA O EXERCICIO 2020
ADMINISTRACIÓN LOCAL — Municipal — Pontevedra (Recadación, 19/12/2019)

Con data 13 de decembro de 2019, pola responsable do Órgano de tesouraría e xestión tributaria (OTXT) do Concello de Pontevedra, aprobouse a seguinte resolución: “Para garantir o cumprimento dos principios de seguridade xurídica, transparencia e accesibilidade respecto dos afectados pola aplicación dos tributos locais, así como dos dereitos do obrigado tributario previstos no artigo 34 da Lei 58/2003, do 17 de decembro, xeral tributaria (LXT), considérase preciso fixar coa debida antelación os prazos para aprobación, exposición pública, recadación en período voluntario de cobro e máis datas de cargo das domiciliacións bancarias que procedan respecto dos tributos de notificación colectiva e devengo periódico, sempre con observancia do disposto no artigo 62.3 da LXT. Fíxase a coincidencia dos prazos de cobro voluntario cos da exposición pública do respectivo padrón, período nunca inferior a dous meses, no que os interesados poderán consultar aqueles datos que lles afecten. Rematado o dito prazo, os interesados poderán interpoñer, dentro do mes natural seguinte e se o estiman pertinente, ou ben, recurso potestativo de reposición ante o órgano que ditou o acto (artigo 14 do texto refundido da Lei reguladora de facendas locais (TRLRFL) aprobado polo Real Decreto Lexislativo 2/2004, do 5 de marzo), ou ben, unha reclamación económico administrativa ante o Tribunal económico administrativo do Concello. Para que este instrumento surta os debidos efectos, realizarase a súa publicación tanto no Boletín Oficial da Provincia de Pontevedra como na Sede Electrónica do Concello de Pontevedra. Atendendo ao exposto, a abaixo asinante, en exercicio das súas atribucións, e de acordo coa proposta formulada polo Servizo de coordinación tributaria Primeiro.— Aprobar o calendario do contribuínte do Concello de Pontevedra para o exercicio 2020, que se achega como anexo, no relativo aos tributos de notificación colectiva e devengo periódico. De acordarse calquera modificación, sempre por motivos de carácter técnico debidamente motivados, estas serán difundidas coa suficiente antelación na Sede Electrónica do Concello de Pontevedra. Segundo.— Ordear a súa publicación no Boletín Oficial da Provincia de Pontevedra, así como na Sede Electrónica do Concello de Pontevedra para a súa maior difusión.” Pontevedra, 13 de decembro de 2019.—A respons able do OTXT.
CONVOCATORIA DE XUNTA EXTRAODINARIA
SECCIÓN NON OFICIAL —  — Comunidade de Augas de Soutelo e Gundiñáns (Outros documentos, notificacións e informacións públicas, 24/10/2019)

O que subscribe, Jose Antoni Malaina Pervaiz, co DNI XXXXXXXXX, veciño de Soutelo – Saiar – Caldas de Reis, en calidade de Presidente da Comunidade de Augas de Soutelo e Gundiñáns, da parroquia de Saiar, concello de Caldas de Reis, convoca a tódolos Usuarios á Xunta Xeral Extraordinaria, que se celebrará no Centro Cultural As Goletas de Sequeiros o día 17 de Novembro de 2019, ás 12,00 horas en primeira convocatoria, e ás 12,30 horas en segunda, co seguinte 1.- Estado de contas 2.- Ratificación/renovación de cargos da Xunta de Goberno 3.- Renovación de membros do xurado 4.- Aportación ó fondo de manobras 5.- Rogos e preguntas. Saiar, a 14 de Outubro de 2019 Jose Antoni Malaina Pervaiz
MODIFICACIÓN DE CRÉDITOS Nº 27/2019
ADMINISTRACIÓN LOCAL — Municipal — Moraña (Presupostos e cadros de persoal, 12/09/2019)

Acordo do Pleno de data 01/08/2019 do Concello de Moraña polo que se aproba definitivamente o expediente de modificación de créditos nº 27/2019, do Orzamento en vigor, na modalidade de crédito extraordinario para a aplicación do superávit orzamentario, por un importe de 113.822,82 euros, que ao non haberse presentado alegacións durante o prazo de exposición ao público (BOPPO nº 153, de data 12-08-2019), queda automaticamente elevado a definitivo o acordo plenario data 1 de agosto de 2019, sobre o expediente de modificación de créditos núm.27/2019. Igualmente e de acordo co preceptuado no artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais; faise público que despois de dito expediente, o resume por capítulos do presuposto de gastos e ingresos queda da seguinte forma: Capítulo DENOMINACIÓN IMPORTE 1 IMPOSTOS DIRECTOS 673.900,00 2 IMPOSTOS INDIRECTOS 5.000,00 3 TAXAS, E OUTROS INGRESOS 225.031,11 4 TRANSFERENCIAS CORRENTES 1.457.692,75 5 INGRESOS PATRIMONIAIS 502,16 7 TRANSFERENCIAS DE CAPITAL 1.910.609,81 8 ACTIVOS FINANCEIROS 432.882,07 Total INGRESOS … … … 4.704.717,90 Capítulo DENOMINACIÓN IMPORTE 1 GASTOS DE PERSOAL 704.211,16 2 GASTOS DE BENS CORRENTES E DE SERVIZOS 1.476.529,04 3 GASTOS FINANCEIROS 2.000,00 4 TRANSFERENCIAS CORRENTES 106.160,00 6 INVERSIÓNS REAIS 2.415.817,70 7 TRANSFERENCIAS DE CAPITAL 0,00 Total GASTOS … … … 4.704.717,90 Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Moraña, a 5 de setembro de 2019. A Alcaldesa María Luisa Piñeiro Arcos
CONVOCATORIA PLENO EXTRAORDINARIO 05-NOVEMBRO-2019 (EN SUBSTITUCIÓN DE ORDINARIO DE OUTUBRO)
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 31/10/2019)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria (en substitución da ordinaria de outubro) do Pleno da Deputación Provincial, ás doce horas (12,00) do día 5 de novembro de 2019 (martes), para tratar da seguinte
RÉXIME XURÍDICO COMISIÓN DE COORDINACIÓN
ADMINISTRACIÓN LOCAL — Municipal — Valga (Outros documentos, notificacións e informacións públicas, 06/08/2019)

Que o Pleno da Corporación, na Sesión Extraordinaria realizada o día 1 de xullo de 2019 aprobou, entre outros, o seguinte acordo: O Pleno da Corporación acorda por maioría absoluta dos seus membros aprobar a proposta da Alcaldía transcrita relativa a RÉXIME XURÍDICO COMISIÓN DE COORDINACIÓN. ADOPCIÓN DOS ACORDOS QUE PROCEDAN, quedando convertido en acordo en todos os seus termos, e, en consecuencia aproba: ÚNICO: Determinar o seguinte réxime xurídico para o mandato corporativo 2019-2023 do “órgano complementario” denominado “COMISIÓN DE COORDINACIÓN DE CONCELLEIROS/AS DELEGADOS/AS”, previsto no artigo 14 do vixente Regulamento Orgánico municipal aprobado de xeito definitivo polo Pleno da Corporación na súa sesión celebrada o día 5 de xuño de 2017 e publicado no BOP de Pontevedra de 15 de xuño de 2017. “A Comisión de Coordinación, creada no Concello de Valga dende o ano 1991 a través do preceptivo acordo plenario, ó abeiro da potestade de autoorganización, inherente a toda Administración Local (arts.4.1. a e 20.1 d da Lei 7/85) é un órgano de natureza consultiva e deliberante, integrado polo/a Alcalde/sa, que será o/a seu Presidente/a e os/as concelleiros/as con competencias delegadas. Compete ó/á Sr/a. Alcalde/sa o seu goberno e dirección ó abeiro do disposto no artigo 21.1. a e 21.1. s da Lei /85, de 2 de Abril. A Comisión de Coordinación de concelleiros/as delegados/as celebrarán sesións ordinarias con carácter semanal, nos días e horas que estableza o/a Alcalde/sa, ou o/a Presidente/a da Comisión, quen poderá, así mesmo, convocar sesións extraordinarias ou urxentes das mesmas. As sesións celebraranse na Casa Consistorial do Concello de Valga, salvo os supostos de forza maior. Na primeira sesión serán nomeados Presidente/a e Secretario/a así como os seus suplentes. A convocatoria e a orde do día deberán ser notificados, por escrito ou verbalmente, aos membros da Comisión polo seu Presidente/a ou persoa que legalmente lle substitúa. A válida celebración das sesións require a presenza da maioría absoluta dos compoñentes da Comisión en primeira convocatoria e un mínimo de tres membros en segunda convocatoria unha hora máis tarde. O/a Presidente/a dirixe e ordena, ao seu prudente arbitrio, respectando os principios xerais que rexen os debates plenarios, os debates da Comisión. De cada sesión da Comisión de Coordinación levantarase Acta por parte dun/ha concelleiro/a designado no seu seo, e que terá a condición de “concelleiro/a secretario/a da Comisión de Coordinación de Concelleiros/as Delegados/as”, podendo igualmente nomearse un concelleiro/a secretario/a suplente.” Valga, 24 de xullo de 2019 O Alcalde, José María Bello Maneiro
DECRETO DE NOMEAMENTO DE ALCALDESA ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 09/12/2019)

Sendo que por motivos persoais estarei ausente de Lalín nas datas comprendidas entre os días 2 a 9 de decembro de 2019, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro.— Delegar na Remus Marian Ferris Iguña DªArcenia El Karouiti Habela, o cargo de Alcaldesa-Presidenta do Concello de Lalín a todos os efectos legais dende o día 2 ata o día 9 de decembro de 2019 (ámbolos dous incluídos). Segundo.— Notifíquese á interesada, publíquese no BOP e dese conta ao Concello Pleno na primeira sesión plenaria que se celebre. O AlcaldeDou fe. O Secretario Xeral José Crespo IglesiasCésar López Arribas DOCUMENTO ASINADO ELECTRONICAMENTE Á MARXE
DECLARACIÓN DE VEHÍCULOS COMO RESIDUOS SÓLIDOS URBANOS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 21/05/2019)

Pola presente notifícase as persoas que se relacionan, que estase a tramitar nas dependencias municipais a declaración de vehículos como residuos sólidos urbanos, O que se lles notifica mediante a presente publicación, ó abeiro do disposto no artigo 59 da Lei 30/92, de 26 de novembro, significándolle ós interesados que dispoñen de quince días para retirar o vehículo, en caso contrario declararase como residuo sólido urbano e procederase o seu alleamento continuandose co expediente para o cobro dos gastos xerados. Nigrán, 24 de Abril de 2019 O ALCALDE Asdo. Juan González Pérez
COBRANZA DA TAXA DE AUGA CORRESPONDENTE AO 2º SEMESTRE DE 2018
ADMINISTRACIÓN LOCAL — Municipal — Ribadumia (Recadación, 24/10/2019)

Por decreto da Alcaldía – Presidencia de data 01 de octubre de 2019 aprobouse o padrón da taxa de auga correspondente ao segundo semestre do ano 2018 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao segundo semestre do ano 2018 será o comprendido entre o 15 de outubro e o 20 de decembro de 2019, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de novembro de 2019 O imposto deberá satisfacerse a través das seguintes entidades bancarias: ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuinte, pola vía de constrinximento pola Consellería competente en materia de Facenda pola Xunta de Galicia. O alcalde – presidente. Katherine Gabriela Rodriguez Villamil Renteria
APROBACIÓN INICIAL DO ORZAMENTO MUNICIPAL 2019
ADMINISTRACIÓN LOCAL — Municipal — Meaño (Presupostos e cadros de persoal, 07/01/2019)

Aprobado inicialmente polo Pleno da Corporación, en sesión extraordinaria de data 28 de decembro de 2018, o Orzamento Municipal correspondente ao exercicio económico 2019, así coma as Bases de Execución, Relación de Postos de Traballo e Cadro de Persoal, a relación de cargos con dedicación, a asignación a grupos políticos, as subvencións nominativas e demais documentación que integra o expediente do Orzamento; dando cumprimento ao artigo 169.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examina-lo e presentar reclamacións ante o Pleno da Corporación, segundo se sinala no artigo 170 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O Presuposto Municipal considerarase definitivamente aprobado si durante o devandito prazo non se presentasen reclamacións ó mesmo, ó abeiro do artigo 169.1 do R. D. Lvo.2/2004, do 5 de marzo. Meaño, documento asinado e datado dixitalmente ao marxe. A alcaldesa Mª Lourdes Ucha Varela
APROBACIÓN DOS PREZOS DAS ENTRADAS PARA AS REPRESENTACIÓNS NO AUDITORIO MUNICIPAL CORRESPONDENTES AO 2º SEMESTRE DE 2019 DO CONVENIO ASINADO ENTRE O CONCELLO DE PONTEAREAS E O AGADIC
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 05/11/2019)

A Xunta de Goberno Local do concello de Ponteareas, en sesión levada a cabo o día 14 de outubro de 2019, acordou aprobar os prezos dos billetes das representacións teatrais correspondentes ao 2º semestre de 2019 do convenio asinado entre AGADIC e o concello de Ponteareas, quedando establecido en 4,00 euros Ponteareas, documento asinado electronicamente.
EDICTO VEHÍCULOS ABANDONADOS NO DEPÓSITO MUNICIPAL DE VIGO PARA SUBHASTA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 21/11/2019)

De conformidade co disposto no art.45 da Lei 39/15 do 01 de outubro, de procedemento administrativo común e réxime xurídico das administracións públicas, publícase a relación de vehículos, que se encontran depositados no recinto da avda. de Madrid, para quen acredite ser dono/a de algún(s) poida reclamalo(s) neste Concello no prazo dun mes seguinte ao da publicación deste anuncio. Rematado o prazo, proseguirá a tramitación para a venda dos vehículos en poxa pública e o tratamento residual dos mesmos mediante a entrega a un Centro Autorizado, segundo art.106.1 do Texto articulado da Lei de Tráfico R. D. 6/2015 de 30 outubro. Vigo, 29 de outubro de 2019 O ALCALDE PD A CONCELLEIRA-DELEGADA DE SEGURIDADE ELENA ESPINOSA MANGANA
APROBACIÓN DA LISTA PROVISIONAL DE ASPIRANTES ADMITIDOS E EXCLUÍDOS NO PROCESO SELECTIVO CONVOCADO PARA A PROVISION DUNHA PRAZA DE ADMINISTRATIVO, POLA QUENDA DE PROMOCIÓN INTERNA
ADMINISTRACIÓN LOCAL — Municipal — Meaño (Persoal, oposicións, 24/10/2019)

De conformidade co disposto nas bases reguladoras para a provisión por funcionario/a de carreira dunha praza de Administrativo, pertencente á Escala de Administración Xeral, Subescala Administrativa, pola quenda de promoción interna, aprobadas pola Xunta de Goberno Local, en sesión de data 2 de outubro de 2017 e publicadas integramente no Boletín Oficial da Provincia nº 220, de data 16 de novembro de 2017, e cuxa convocatoria publicouse no Boletín Oficial do Estado nº 59 de 8 de marzo de 2018. Unha vez rematado o prazo de presentación de instancias para tomar parte neste proceso selectivo e examinadas as solicitudes presentadas, esta Alcaldía, en uso das facultades que lle confire o artigo 41.14 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, RESOLVE: Aproba-la lista provisional de aspirantes admitidos e excluídos, ás probas de selección convocadas para a cobertura dunha praza de Administrativo, pola quenda de promoción interna. Os aspirantes provisionalmente excluídos ou omitidos disporán dun prazo de dez días hábiles, contados a partir do seguinte ao da publicación desta Resolución no Boletín Oficial da Provincia de Pontevedra, para poder emendar o defecto que motivase a exclusión e/ou formular reclamación. Rematado o citado prazo de subsanación, a Alcaldía ditará resolución pola que se aprobará a listaxe definitiva de admitidos e excluídos no proceso selectivo. Na mesma Resolución determinarase a designación do Tribunal cualificador, así coma a data do comenzo das probas. Estas resolucións publicaranse no Boletín Oficial da Provincia de Pontevedra, no taboleiro de anuncios do Concello de Meaño e na páxina Web do Concello de Meaño. Mandao e asinao o Sr. Alcalde Carlos Viéitez Fernández, en Meaño, ante a secretaria-interventora Mª Teresa Escudero Barral, quen da fe. O que se fai público para xeral coñecemento. En Meaño, O Alcalde Carlos Viéitez Fernández. Documento asinado e datado dixitalmente ao marxe.
DECRETO DO ALCALDE POLO QUE SE NOMEAN AS PERSOAS QUE VAN DESEMPEÑAR OS CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/06/2019)

O día 19 de xuño de 2019 por acordo plenario fixáronse os cargos que se desempeñarían en réxime de dedicación exclusiva. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía DECRETA: PRIMEIRO.- De conformidade co acordo plenario de data 19 de xuño de 2019, determinar que os seguintes cargos se exercerán en réxime de dedicación exclusiva: SEGUNDO.- As retribucións dos concelleiros mencionados no apartado c) do punto anterior de conformidade co acordo plenario de 19 de xuño de 2019, serán as mesmas que as fixadas nas bases da execución do orzamento e demais acordos en vigor ata o día 15 de xuño de 2019, para os concelleiros que non son o Alcalde e Tenente de Alcalde Único. De conformidade co acordo plenario de 19 de xuño cada concelleiro con dedicación parcial percibirá cando menos o 50% das retribucións precisadas. TERCEIRO.- As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.- Para que produzan efectos requírese a aceptación expresa dos concelleiros designados ou que transcorra o prazo de tres días hábiles dende a súa designación. QUINTO.- O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Así o decreta e orde ao Excmo. Sr. Alcalde do Excmo. Concello de Pontevedra, na data que consta na sinatura electrónica, dando fe do acto o Secretario da Administración Municipal.
RECTIFICACIÓN DAS TITULACIÓNS DO POSTO DE TÉCNICO/A EN DESEÑO E IMAXE, CORRESPONDENTE Á CONVOCATORIA DE VARIOS PROCESOS SELECTIVOS PARA CUBRIR PRAZAS E POSTOS VACANTES NO CADRO DE PERSOAL FUNCIONARIO E LABORAL FIXO DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 23/04/2019)

O Deputado Delegado en materia de persoal, en virtude das competencias delegadas da Presidencia, dita a seguinte “Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a resolución presidencial de data 15 de marzo de 2019 (nº2019004660), pola que se aproba a convocatoria de varios procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídos na oferta de emprego público dos anos 2016,2017 e 2018, e en concreto, respecto ás titulacións requiridas do posto de traballo de técnico ou técnica en Deseño e imaxe; no sentido que onde di: “ (…) Ademais das condicións sinaladas na base cuarta das xerais as persoas aspirantes deberán posuír os títulos de licenciatura ou grao en publicidade e relacións públicas, periodismo, Ciencias da Información, comunicación audiovisual, Belas Artes ou equivalentes, o día en que remate o prazo de presentación de instancias (.)”, debe dicir: “(.) Ademais das condicións sinaladas na base cuarta das xerais as persoas aspirantes deberán posuír os títulos de licenciatura ou grao en publicidade e relacións públicas, periodismo, Ciencias da Información, comunicación audiovisual, Belas Artes ou similares, o día en que remate o prazo de presentación de instancias (.). Pontevedra, 15 de abril de 2019 O Vicesecretario.
CONVOCATORIA DE SELECCIÓN DE XUÍZ DE PAZ TITULAR DE SILLEDA
ADMINISTRACIÓN LOCAL — Municipal — Silleda (Convocatorias Xuíz de Paz, 23/07/2019)

En cumprimento do acordado polo Excmo. Sr. Presidente do Tribunal Superior de Xustiza de Galicia que, atopándose vacante o cargo de xuíz de paz TITULAR deste municipio, por imposibilidade do titular de seguir desempeñando o cargo por mor dunha enfermidade, en cumprimento co disposto no artigo 101.4 da Lei Orgánica 6/1985, de 1 de xullo do Poder Xudicial, publicase a seguinte, 1. Obxecto: Elección de Xuíz de Paz TITULAR do Concello de SILLEDA, polo Pleno do Concello.2. Condicións legais que deben reunir os solicitantes: "Están incapacitados para o ingreso na Carreira Xudicial os impedidos física ou siquicamente para a función xudicial; os condenados por delito doloso mentres non obteñan a rehabilitación; os procesados ou inculpados por delito doloso en tanto non sexan absoltos ou se dite auto de sobresemento, e os que non estean no pleno exercicio dos seus dereitos civís". 3. Incompatibilidades: As causas de incompatibilidade a que se refiren os artigos 389 e seguintes da citada Lei Orgánica operarán con posterioridade ao nomeamento, mediante opcións, logo que se efectúen os nomeamentos. O exercicio de actividades profesionais ou mercantís non constitúen causa de incompatibilidade.4. Prazo de presentación de solicitudes: UN MES contado a partir do seguinte ao da publicación desta convocatoria no Boletín Oficial da Provincia.5. Documentación que debe acompañarse coa solicitude: 6. Lugar de presentación de solicitudes: No rexistro deste concello en días laborais e horas de oficina, ou na forma establecida no artigo 38 da Lei 30/1992, de RXAP e do P. A. C. Silleda, a 16 de xullo de 2019. O alcalde Manuel Cuiña Fernández
DELEGACIÓN DE FUNCIÓNS DE ALCALDÍA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 08/08/2019)

Por decreto de Alcaldía de 30.07.19 acordouse a resolución cuxa parte dispositiva a continuación se transcribe literalmente: “1º) Delegar na primeira tenente de Alcaldesa LOURDES MOURE VARELA o exercicio das potestades e funcións de Alcaldesa en canto ó goberno e administración municipal do día 31 de xullo ao día 15 de agosto de 2019 por mor da miña ausencia.2º) A delegación comprende tanto as facultades de dirección e xestión, como as de resolver mediante actos administrativos que afecten a terceiros, ainda que non se delega a facultade de resolver recursos administrativos que poidan interpoñerse contra os actos ditados no exercicio das facultades delegadas, de conformidade co disposto no artigo 9 da Ley 40/2015 de 1 de octubre, de Réximen Xurídico do Sector Público.3º) A delegación conferida require para a súa efectividade a aceptación do concelleiro-delegado, tamén publicarase no B. O. P. e da resolución darase conta ó Pleno Corporativo na seguinte sesión que celebre.4º) A concelleira-delegada queda obrigada a informar a esta Alcaldía, “a posteriori”, da xestión e disposicións que dicte, e previamente, das decisións de transcendencia, nos termos previstos no artigo 115 do R. O. F. No non previsto nesta resolución rexirán as normas da Ley de Bases de Réxime Local e do Regulamento de Organización, Funcionamento e Réxime Xurídico das Corporacións Locais no marco das regras que as devenditas normas establecen para as delegacións.” No Porriño, 30 de xullo de 2019. Simao Mongrell Badesa. Alcaldesa
APROBACIÓN DO PREZO PÚBLICO POLA PARTICIPACIÓN NA ROMARÍA DOS MAIORES
ADMINISTRACIÓN LOCAL — Municipal — Lalín (Outros documentos, notificacións e informacións públicas, 08/08/2019)

En aplicación do establecido na Ordenanza reguladora doPrezo Público pola realización de actividades culturais, impartición de cursos, seminarios, viaxes e outrasactividades de carácter deportivo ou socioculturais organizadas polo Concello de Lalín, faise público mediante o presente anuncio a efectos do coñecemento xeral e publicidade, oPrezo Público aprobado polaXunta de Goberno Localen sesión celebrada o día1deagostode 2019pola participación na Romaría dos Maiores, que será de 10 € por asistentee gratuíto para os menores en idade comprendida entre os 0 e 12 anos. Publícase para xeral coñecemento. Lalín,2deagostode 2019. O Alcalde José Crespo Iglesias (documento asinado dixitalmente)
NOMEAMENTO DIRECTOR DO MUSEO DE PONTEVEDRA
ADMINISTRACIÓN LOCAL — Provincial — Deputación Provincial (Persoal, oposicións, 15/04/2019)

O deputado, en virtude das competencias delegadas da Presidencia en materia de persoal, dita a seguinte “No Boletín Oficial da Provincial de data 30 de xaneiro de 2019 publícase a convocatoria de provisión do posto de traballo, con rango de alto cargo, de director do Museo de Pontevedra mediante o sistema de libre designación. De acordo co disposto na base 3.1 a selección levouse a cabo seguindo o procedemento establecido e en atención ós principios de mérito e capacidade e a criterios de idoneidade, competencia profesional e experiencia. Con data 8 de abril de 2019 o deputado delegado de cultura e lingua formula proposta motivada de nomeamento a favor do candidato D. José Manuel Rey García, en base o seu currículo así como o proxecto que presentou de dirección e organización do Museo de Pontevedra. Polo exposto, de conformidade co previsto nos artigo 33 e seguintes da Lei 2/2015 de 29 de abril, de emprego público de Galicia, artigo 13 do Real decreto lexislativo 5/2015 de 30 de outubro, polo que se aproba o texto refundido da Lei do Estatuto básico do empregado público, artigo 32 bis da lei 5/1985, reguladora das bases de réxime local, introducido polo número doce do artigo primeiro da Lei 27/2013, de 27 de decembro, de racionalización e sustentabilidade da Administración local, artigo 51 e seguintes do Real decreto 364/1995, de 10 de marzo, polo que se aproba o Regulamento xeral de ingreso do persoal e artigos 55 e 56 do Regulamento Orgánico da Deputación Provincial de Pontevedra; considerando as competencias delegadas da presidencia por Resolución do 25 de abril de 2016 e en virtude das facultades que me atribúe o artigo 61.12 do Real decreto 2568/86, de 28 de novembro, Nomear a D. ALBERTO ANGEL LISART VILLAUBI, con DNI nº XXXXXXXXX, funcionario do grupo A1 da Xunta de Galicia, director do Museo de Pontevedra. Pontevedra, 8 de abril de 2019.—O deputado delegado. O secretario.
CONVOCATORIA PROCESO SELECTIVO PROFESOR DE VIOLÍN
ADMINISTRACIÓN LOCAL — Municipal — Baiona (Persoal, oposicións, 17/12/2019)

Aprobadas por Resolución de alcaldía (Decreto 2019-2537) de data 04/12/2019, as bases da convocatoria para a contratación laboral temporal mediante contrato laboral de duración determinada para a substitución de traballador con dereito á reserva do posto de traballo dun Profesor de violín e linguaxe musical para a Escola de Música, do Concello de Baiona, procédese á publicación do anuncio ós efectos de que os interesados presenten as súas solicitudes no prazo de dez días naturais contados a partir do día seguinte á publicación deste anuncio e segundo o establecido nas bases de convocatoria publicadas íntegramente na páxina WWW. baiona. org. O Alcalde, en Baiona na data que figura ó marxen do presente documento asinado electrónicamente.
EXPEDIENTE 1811/2019. INDEMNIZACIÓNS ASISTENCIAS ÓRGANOS COLEXIADOS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 19/07/2019)

Que, o Pleno do Concello, en sesión extraordinaria celebrada o 27 de xuño de 2019, por unanimidade dos seus membros, adoptou o seguinte acordo: Primeiro.- Manter as indemnizacións dos concelleiros, que non ten dedicación exclusiva nin parcial, por asistencia ás sesións dos órganos colexiados nos importes establecidos nas Bases de Execución do Orzamento Xeral de 2018, prorrogado para 2019, segundo os seguintes importes: Segundo.- Para percibir a indemnización antes citada, é necesario que os concelleiros estivesen presentes polo menos nun punto de deliberación e debate incluído na orde do día, excluído o correspondente á aprobación das actas. En todo caso poderase percibir como máximo doce indemnizacións ao ano pola asistencia ás sesións do Pleno ou da Comisión Informativa Terceiro.- Ordenar a publicación do presente acordo no B. O. P. e no taboleiro de anuncios do Concello de Baiona, e no portal de transparencia, para os efectos previstos no artigo 75.5 da Lei 7/85 do 2 de abril, reguladora das Bases do Réxime Local. Documento asinado dixitalmente ó marxe. O alcalde Carlos Gómez Prado
LICITACIÓN DO SERVIZO DE LIMPEZA EN FUNDACIÓN MARCO
OUTRAS ENTIDADES —  — Fundación MARCO, Museo Arte Contemporáneo de Vigo (Contratos administrativos, 31/10/2019)

a) Organismo: Fundacion marco b) Dependencia que tramita o expediente: Xerencia a) Tipo de contrato: Servicio b) Descrición do obxecto: Contratación do Servizo de limpeza do Edificio situado en Principe 54 c) Prazo de execución do contrato: 2 anos prorrogables dous mais Ordinaria Aberto O Orzamento que servirá de base de licitación ascende a 197.649,33 euros IVE incluido. Non se esixe. Plataforma de Contratacion do estado e Web do MARCO http://www.marcovigo.com/content/perfil-do-contratante.onde de se publicaran pregos administrativo técnico e listado de persoal a subrogar. Tlf: 986 11 39 00 Xerencia As proposicións para tomar parte na licitación presentaránse de luns a venres de 09,00 a 15,00 horas, na Fundacion MARCO, Principe 54,36201 Vigo durante os 25 días naturais contados a partir do envío deste. Se o último día do prazo fose sábado ou día inhábil, o prazo rematará o inmediato día hábil seguinte. Os pregos de cláusulas admnistrativas e técnicas serán publicados no perfil do contratante da web da Fundación Marco e na Platarforma e Contratación do Estado. Poderá publicarse, asimismo, aquela outra información ou documentación que sexa necesaria ou conveniente. Son os establecidos na claúsula 13ª do prego de cláusulas administrativas particulares. Ver pregos administrativo e técnico. Solicitase orzamento desagregado. O día de apertura de proposicións fixarase no perfil de contratante e por email os licitadores cando menos, 2 días ó da súa celebración. A cargo do contratista adxudicatario. Pola natureza do servizo é obrigatoria a visita as instalacións para que se facilitará a visita tódolos martes, mercores e xoves en período de licitación entre as 9:45 e as 11:00 debendo incluír o sobre A, certificado da visita expedindose certificado esixido no sobre A En vigo a 14 de outubro de 2019 Martiño Nogueira Xerente Fundación MARCO
EXPTE. IN407A 2017/347-4. INSTALACIÓN ELÉCTRICA NO CONCELLO DE VILAGARCÍA DE AROUSA, A NOME DE UFD DISTRIBUCIÓN ELECTRICIDAD, S. A.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/05/2019)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida María Victoria Moreno 43, 36003 Pontevedra, no prazo de trinta días, a partir da última publicación ou notificación individual. No mencionado prazo, poderase examinar nesta xefatura territorial o proxecto da instalación. Adicionalmente, durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia, o proxecto se atopa dispoñible ao público para a súa consulta no portal da Consellería de Economía, Emprego e Industria (http://ceei.xunta. gal/transparencia/documentos-sometidos-a-informacion-publica). Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Pontevedra, 5 de abril de 2019 O xefe territorial Ignacio Rial Santomé Finca 1— Municipio: Vilagarcía de Arousa; referencia catastral: 9260001NH1196S; titular: Comunidade de propietarios Arzobispo Lago 17 e Castelao 18; afección: 25 m2 para 12 metros lineais de 2 tuberías de ventilación forzada.
NOMEAMENTO FUNCIONARIOS DE CARREIRA ADMINISTRATIVOS DE ADMINISTRACIÓN XERAL
ADMINISTRACIÓN LOCAL — Municipal — Vilagarcía de Arousa (Persoal, oposicións, 15/02/2019)

De conformidade co disposto no artigo 25 do Real Decreto 364/1995, do 10 de marzo, e do artigo 62.1. b do Real Decreto Lexislativo 5/2015, do 30 de outubro, polo que se aproba o texto refundido do EBEP, e a proposta do tribunal cualificador da correspondente proba selectiva; por esta Alcaldía – Presidencia faise público o nomeamento, de data 15 de xaneiro de 2019, como funcionarios de carreira de dez prazas de Administrativo de Administración Xeral, a favor das persoas que a continuación se relacionan: Dª Nieves Josefa Flutur Corsini Dª YADIRA ROCIO DIAZ CASTROVERDE MIRALTA Dª GLORIA JULIA MIRIAM IRENE PERDIGUERO OSARIEMEN Dª MARIA SERENA GABICAGOGEASCOA MEHBOOB Dª Carmen Modesta Nuzzi Ristache Dª TELESFORA BENAHMED MC CABE. MARTIJN VAIDAS CELEDONIO PEDREIRA Dª Leire Kamio Magistrado Dª LEYLA AMHAMDI ECH CHAKIR D. GEORGI GEORGIEV SALLALI VERDIN O que se fai público para xeral coñecemento. Vilagarcía de Arousa, 22 de xaneiro de 2019. O Alcalde-Presidente Asdo/ Alberto Varela Paz
NOMEAMENTO DO TENENTE ALCALDE E COMPOSICIÓN DA XUNTA DE GOBERNO LOCAL
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 10/07/2019)

Vistos os artigos 20.1b) e 23 da Lei 7/85, Reguladora das Bases de Réxime Local, e artigo 59.2 b) e 62.1 da Lei 5/97, de Administración Local de Galicia, esta Alcaldía en uso das atribucións que lle confire o artigo 23.3. da Lei 7/85 e de conformidade co establecido no artigo 46, 52 e 53 do ROF, PRIMEIRO: Constituí-la Xunta de Goberno Local do Concello da Guarda, que estará formada baixo, a Presidencia da Alcaldía, polos seguintes concelleiros/as: Actuarán como suplentes das señoras Alicia Teresa Amattouch Porquet e Georgiana Valentina Hadad Bouanzi os restantes concelleiros/as do Grupo Municipal Socialista. Actuarán como suplentes dos señores Mansoor Smadu Diaz Aldagalan, Jose Dario Zafiu Sahlean e Jose Prudencio Suquilanda Yrizar os restantes concelleiros/as do Grupo Municipal do BNG. A Xunta de Goberno Local reunirase, en sesión ordinaria, quincenalmente, ós venres ás oito e media horas (08:30 horas.), e en segunda convocatoria unha hora despois da sinalada. Se o día sinalado fose inhábil a sesión ordinaria celebrarase ó día seguinte hábil e a mesma hora. SEGUNDO: A Xunta de Goberno Local asumirá as funcións de asistencia e asesoramento a esta Alcaldía que lle atribúen directamente os artigos 23.2 da LRBRL e 53.1 do ROF, así como as que lle atribúan directamente as leis, y por delegación desta Alcaldía asumirá as seguintes competencias: Esta Alcaldía se reserva a posibilidade de avocar en calquera momento as competencias delegadas, conforme ao establecido nos artigos 116 do ROF, en relación có artigo 14 da Lei 30/1992, de 26 de novembro. O réxime xurídico da presente delegación será o previsto con carácter xeral nos artigos 114 a 118 do ROF. TERCEIRO: Nomear Tenente de Alcalde do Concello de A Guarda ao seguinte concelleiro membro da Xunta de Goberno Local, que substituirá o Alcalde na totalidade das súas atribucións nos casos de ausencia, enfermidade ou outro impedimento que lle imposibilite para o exercicio das súas atribucións: CUARTO: Notificar o presente Decreto aos Concelleiros afectados, o cal xurdirá efectos dende o día seguinte da súa firma, sen prexuízo da súa publicación no BOP. Dar conta do presente Decreto ao Pleno do Concello na sesión extraordinaria que se convoque en cumprimento do disposto no artigo 38 del ROF Alcalde Antonio Lomba Baz
RÉXIME DE DEDICACIÓNS E RETRIBUCIONS
ADMINISTRACIÓN LOCAL — Municipal — Meaño (Outros documentos, notificacións e informacións públicas, 24/07/2019)

En cumprimento do sinalado no artigo 75.5 da Lei 7/1985, do 2 de abril, Reguladora das Bases de Réxime Local faise público que o Pleno da Corporación en sesión de data 10 de xullo de 2019, acordou: “1º.—Determinar o seguinte réxime de dedicación exclusiva e retribucións para o seguinte cargo da corporación, coa alta no réxime xeral da Seguridade Social, debendo asumir esta Corporación o pago das cotas empresariais que corresponda: Alcaldía: Dedicación exclusiva 100% da xornada, obstentada por D. Graham Arthur Mihai Bogdan Uribetxebarria Puntas, cunha retribución anual de 38.000,00 € e a partir do 15 de xullo de 2019 a 31 de decembro de 2019, de 17.416,8. € brutos; que se distribuirán en doce mensualidades iguais. A percepción desta retribución é incompatible coa de outras retribucións con cargo aos presupostos das Administracións públicas e dos seus entes, organismos ou empresas de elas dependentes, así como para o desenvolvemento doutras actividades, tolo elo nos termos da Lei 53/1984, de 26 de decembro, de Incompatibilidades do Persoal ao Servizo das Administracións Públicas e o seu regulamento de desenvolvemento.2º.—Determinar o seguinte réxime de dedicación parcial e retribucións para o seguinte cargo da corporación, coa alta no réxime xera da Seguridade Social, debendo asumir esta Corporación o pago das cotas empresariais que corresponda: Concelleira de educación, cultura, deporte, ocupación do tempo libre, infancia e xuventude, turismo e comercio, Dª Diana Jimena De Oña Majjati: dedicación parcial, 10 horas semanais. Retribución anual de 5.000,00 € e a partir do 15 de xullo de 2019 a 31 de decembro de 2019, de 2.291,33. € brutos; que se distribuirán en doce mensualidade iguais. A percepción desta retribución é compatible co desenvolvemento de outros traballos, nos termos da Lei Orgánica 5/1985, do 19 de xuño, de Réxime Electoral Xeral.3º.—A percepción das retribucións polo exercicio destes cargos en réxime de dedicación exclusiva e parcial será incompatible coa percepción de asistencia pola concorrencia efectiva ás sesións dos órganos colexiados.4º.—O desempeño destas dedicacións serán expresamente aceptadas pola/polo designada/o.5º.—Modificalo réxime de retribucións dos cargos con dedicación da Corporación establecidos no Orzamento Municipal 2019, con efectos de 15 de xullo de 2019, nos termos sinalados nos puntos 1º e 2º. 6º.—O presente acordo farase público segundo determina o artigo 75.5 da Lei 7/1985, do 2 de abril Reguladora das Bases do Réxime Local.”
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS EXERCICIO 2019
ADMINISTRACIÓN LOCAL — Municipal — Redondela (Outros documentos, notificacións e informacións públicas, 22/04/2019)

De conformidade cos artigos 90 e 91 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, e mais co art.3 do Real Decreto 243/1995, do 17 de febreiro, a matrícula do imposto sobre Actividades Económicas do exercicio 2019 porase ao dispor do público na oficina de Xestión Tributaria do Concello de Redondela, durante o prazo de 15 dias contados a partir da exposicición deste anuncio no Boletín Oficial da Provincia. Contra os actos de inclusión dun suxeito na matrícula, así como a súa exclusión ou alteración da calquera dos datos que deben constar na mesma, os interesados poderán interpor, consonte se dispón no art.4 do citado Real Decreto, no prazo de un mes a contar dende o seguinte ao do remate do período de exposición pública, recurso de reposición perante a Axencia Estatal de Administración Tributaria compentente ou reclamación económica-administrativa ante o Tribunal Económico-Administrativo Rexional de Galicia. Documento asinado dixitalmente ó marxe.